
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


20 Ιουλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 2934 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επανίδρυση του Διιδρυματικού Προγράμματος 
Μεταπτυχιακών Σπουδών (ΔΠΜΣ) του Τμήματος 
Οικονομικής Επιστήμης της Σχολής Οικονομικών, 
Επιχειρηματικών και Διεθνών Σπουδών του Πανε¬ 
πιστημίου Πειραιώς και του Τμήματος Βιολογίας 
της Σχολής Θετικών Επιστημών του Εθνικού και 
Καποδιστριακού Πανεπιστημίου Αθηνών, με τίτλο 
«Βιοοικονομία» (Μ35 ϊθγ ίη Βίοθοοποιπίοί). 

2 Ίδρυση Μονάδας «Παθολογίας Μαστού» στην 
Κλινική Μαιευτικής και Γυναικολογίας του Χει¬ 
ρουργικού Τομέα του Τμήματος Ιατρικής της Σχο¬ 
λής Επιστημών Υγείας του Πανεπιστημίου Ιωαννί- 
νων και έγκριση του Εσωτερικού της Κανονισμού 
Λειτουργίας. 


ΑΠΟΦΑΣΕΙΣ 

Αριθμ. 20184054 (1) 

Επανίδρυση του Διιδρυματικού Προγράμματος 
Μεταπτυχιακών Σπουδών (ΔΠΜΣ) τουΤμήματος 
Οικονομικής Επιστήμης της Σχολής Οικονομικών, 
Επιχειρηματικών και Διεθνών Σπουδών του Πα¬ 
νεπιστημίου Πειραιώς και τουΤμήματος Βιολο¬ 
γίας της Σχολής Θετικών Επιστημών του Εθνικού 
και Καποδιστριακού Πανεπιστημίου Αθηνών, με 
τίτλο «Βιοοικονομία» (ΜηϊΙθγ ΐη Βΐοθεοποητίοδ). 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΠΕΙΡΑΙΩΣ 
(Συνεδρίαση 12η/25-4-2018) 

Έχοντας υπόψη: 

1. Τις διατάξεις του ν. 4485/2017 (ΦΕΚ 114/Α') «Ορ¬ 
γάνωση και λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» και ιδίως 
του άρθρου 32 όπως τροποποιήθηκε και ισχύει και του 
άρθρου 85 παρ. 2α. 

2. Την υπουργική απόφαση με αριθμό 216772/Ζ1 / 
8-12-2017 (ΦΕΚ 4334/τ.Β'/12-12-2017): «Τρόπος κατάρ¬ 
τισης του αναλυτικού προϋπολογισμού λειτουργίας και 
της έκθεσης βιωσιμότητας των Προγραμμάτων Μετα¬ 
πτυχιακών Σπουδών». 


3. Τις διευκρινιστικές εγκυκλίους του Υπουργείου Παι¬ 
δείας, Έρευνας και Θρησκευμάτων με αριθμό: α) 163204/ 
Ζ1/29-9-2017 ΕΞ. ΕΠΕΙΓΟΝ «Εφαρμογή των διατάξεων 
του ν. 4485/17 (Α'/114) για θέματα μεταπτυχιακών σπου¬ 
δών και εκπόνησης διδακτορικών διατριβών - Λοιπά θέ¬ 
ματα», β) 164530/Ζ1 /3-10-2017 ΕΠΕΙΓΟΝ «Άμεσες ενέρ¬ 
γειες και χρονοδιάγραμμα όσον αφορά τη λειτουργία 
των Ειδικών Λογαριασμών Κονδυλίων Έρευνας (Ε.Λ.Κ.Ε.) 
των Α.Ε.Ι. μετά τη δημοσίευση του ν. 4485/2017 (Α'/114)», 
γ) 203446/Ζ1/22-11-2017 «Διευκρινήσεις σχετικά με 
την εφαρμογή διατάξεων του ν. 4485/2017 (Α'/114), και 
δ) 227378/Ζ1 /22-12-2017 ΕΞ. ΕΠΕΙΓΟΝ «Εφαρμογή των 
διατάξεων του ν. 4485/2017 (Α'/114) για θέματα μετα¬ 
πτυχιακών σπουδών». 

4. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'/83), όπως τροπο¬ 
ποιήθηκαν και ισχύουν. 

5. Τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α'/195), 
όπως τροποποιήθηκαν και ισχύουν. 

6. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189/τ.Α'/2.8.2005) «Διασφάλιση της ποιότη¬ 
τας στην ανώτατη εκπαίδευση. Σύστημα μεταφοράς και 
συσσώρευσης πιστωτικών μονάδων. Παράρτημα διπλώ¬ 
ματος», όπως τροποποιήθηκε και ισχύει. 

7. Την υπ' αριθμ. 20166805/1-12-2016 (ΦΕΚ 4103/ 
τ.Β'/21-12-2016) απόφαση του Πρύτανη του Πανεπιστη¬ 
μίου Πειραιώς που αφορά στην ίδρυση του Διαπανεπι- 
στημιακού - Διιδρυματικού Προγράμματος Μεταπτυχι¬ 
ακών Σπουδών με τίτλο «Βιοοικονομία» του Τμήματος 
Οικονομικής Επιστήμης της Σχολής Οικονομικών, Επι¬ 
χειρηματικών και Διεθνών Σπουδών του Πανεπιστημί¬ 
ου Πειραιώς και του Τμήματος Βιολογίας της Σχολής 
Θετικών Επιστημών του Εθνικού και Καποδιστριακού 
Πανεπιστημίου Αθηνών. 

8. Το υπ'αριθ. ΦΕΚ 617/τ.ΥΟΔΔ/23-11-2017 στο οποίο 
δημοσιεύτηκε η υπ'αριθ. 201656/Ζ1/21-11-2017 Δια- 
πιστωτική πράξη του Υπουργού Παιδείας, Έρευνας και 
Θρησκευμάτων (ΑΔΑ:72Ε34653ΠΣ-ΒΤΨ) περί εκλογής 
Πρύτανη και τριών (3) Αντιπρυτάνεων του Πανεπιστημί¬ 
ου Πειραιώς με θητεία τεσσάρων (4) ετών, από 1 -12-2017 
έως 30-11-2021. 

9. Τιςαρ.πρωτ.20176901/6-12-2017(ΑΔΑ:Ω4Δ4469Β7Τ- 
0X6), αρ. πρωτ. 20181150/26-2-2018 (ΑΔΑ: ΨΣΤ9469Β7Τ- 
Μ93), αρ.πρωτ. 20181709/19-3-2018 (ΑΔΑ: 6ΒΦ1469Β7Τ- 
ΤΟΥ) και αρ.πρωτ. 20182231/16-4-2018 (ΑΔΑ:Ω063469Β7Τ- 
Ξ3Β) αποφάσεις του Πρύτανη περί συγκρότησης και 
ανασυγκρότησης της Συγκλήτου του Πανεπιστημίου 
Πειραιώς. 

10. Το απόσπασμα πρακτικού της Συνέλευσης του 
Τμήματος Οικονομικής Επιστήμης του Πανεπιστημίου 
Πειραιώς (συνεδρίαση 26-3-2018) και της Συνέλευσης 
του Τμήματος Βιολογίας του Εθνικού και Καποδιστρι- 
ακού Πανεπιστημίου Αθηνών (συνεδρίαση 28-3-2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του Πανεπιστημίου Πειραιώς (συ¬ 
νεδρίαση 17-4-2018) και της Επιτροπής Μεταπτυχιακών 
Σπουδών του Εθνικού και Καποδιστριακού Πανεπιστη¬ 
μίου Αθηνών (συνεδρίαση 18-4-2018). 

12. Το απόσπασμα πρακτικού της Συγκλήτου του 
Εθνικού και Καποδιστριακού Πανεπιστημίου Αθηνών 
(συνεδρίαση 30-4-2018). 

13. Το Ειδικό Πρωτόκολλο Συνεργασίας μεταξύ των 
Τμημάτων Οικονομικής Επιστήμης της Σχολής Οικο¬ 
νομικών, Επιχειρηματικών και Διεθνών Σπουδών του 
Πανεπιστημίου Πειραιώς και του Τμήματος Βιολογίας 
της Σχολής Θετικών Επιστημών του Εθνικού και Καπο- 
διστριακού Πανεπιστημίου Αθηνών. 

14. Το υπ' αριθμ. πρωτ. 944/15.5.2012 και 1775/ 
16.7.2014 έγγραφα της ΑΔΙΠ από τα οποία προκύπτει 
ότι έχουν ολοκληρωθεί οι εξωτερικές αξιολογήσεις αντι- 
στοίχως του Τμήματος Οικονομικής Επιστήμης του Πα¬ 
νεπιστημίου Πειραιώς και του Τμήματος Βιολογίας του 
Εθνικού και Καποδιστριακού Πανεπιστημίου Αθηνών. 

15. Το υπ'αρ. πρωτ. 105321 /Ζ1 /26-6-2018 έγγραφο 
του ΥΠ.Π.Ε.Θ., με θέμα «Ίδρυση Προγραμμάτων Μετα¬ 
πτυχιακών Σπουδών, σε εφαρμογή των διατάξεων του 
άρθρου 32 του ν. 4485/17 (Α'/114)» που αφορά στην 
έγκριση της ίδρυσης του ΠΜΣ. 

16. Το γεγονός ότι από την εφαρμογή των διατάξεων 
της παρούσας απόφασης δεν προκαλείται πρόσθετη 
δαπάνη εις βάρος του τακτικού προϋπολογισμού ή την 
κρατική επιχορήγηση του Πανεπιστημίου Πειραιώς, απο¬ 
φασίζουμε: 

την επανίδρυση από το ακαδημαϊκό έτος 2018-2019 
του Διιδρυματικού Προγράμματος Μεταπτυχιακών 
Σπουδών (ΔΠΜΣ) με τίτλο «Βιοοικονομία», (Μ35ϊθγ ίπ 
Βίοθςοηοιτιίς5) του Τμήματος Οικονομικής Επιστήμης 
της Σχολής Οικονομικών, Επιχειρηματικών και Διεθνών 
Σπουδώντου Πανεπιστημίου Πειραιώς καιτουΤμήματος 
Βιολογίας της Σχολής Θετικών Επιστημών του Εθνικού 
και Καποδιστριακού Πανεπιστημίου Αθηνών ως ακο¬ 
λούθως: 

Άρθρο 1 

Γενικές Διατάξεις 

Το Τμήμα Οικονομικής Επιστήμης της Σχολής Οικο¬ 
νομικών, Επιχειρηματικών και Διεθνών Σπουδών του 
Πανεπιστημίου Πειραιώς σε συνεργασία με το Τμήμα 
Βιολογίας της Σχολής Θετικών Επιστημών του Εθνικού 
και Καποδιστριακού Πανεπιστημίου Αθηνών θα ορ¬ 


γανώσει και θα λειτουργήσει από το ακαδημαϊκό έτος 
2018-2019 Διιδρυματικό Πρόγραμμα Μεταπτυχιακών 
Σπουδών (ΔΠΜΣ) με τίτλο «Βιοοικονομία» (Μ35 ϊθγ ίη 
Βίοθεοποιπίεί) σύμφωνα με τις διατάξεις της απόφασης 
αυτής και του ν. 4485/2017. 

Άρθρο 2 

Αντικείμενο - Σκοπός 

Το Διιδρυματικό Πρόγραμμα Μεταπτυχιακών Σπου¬ 
δών (ΔΠΜΣ) στη Βιοοικονομία, έχει ως αντικείμενο την 
προετοιμασία, ανάπτυξη και παροχή εξειδικευμένων 
γνώσεων σε θέματα βιοικονομίας ως κύριο στοιχείο μιας 
έξυπνης, οικολογικής και επομένως βιώσιμης ανάπτυξης 
στην Ελλάδα, την Ευρώπη αλλά και παγκοσμίως. Ταυ¬ 
τόχρονα, το ΔΠΜΣ παρέχει εξειδικευμένες γνώσεις σε 
στελέχη επιχειρήσεων, κυβερνήσεων και οργανισμών 
όσον αφορά την εφαρμογή πρακτικών και πολιτικών 
φιλικών προς τη διατήρηση της βιοποικιλότητας. 

Σκοπός του ΔΠΜΣ είναι: 

1) Η παροχή εξειδικευμένης γνώσης στους τομείς της 
βιοοικονομίας με διεπιστημονικό τρόπο και η εφαρμο¬ 
σμένη ανάλυση στα πεδία της βιοοικονομίας. 

2) Η κατάρτιση στελεχών υψηλού επιπέδου μέσω της 
παροχής θεωρητικής και εφαρμοσμένης οικονομικής 
ανάλυσης ως εργαλεία στα επιτεύγματα της έρευνας στη 
βιοοικονομία και την καινοτομία που θα επιτρέψουν τη 
βελτίωση της διαχείρισης των ανανεώσιμων βιολογικών 
πόρων και το άνοιγμα νέων και διαφοροποιημένων αγο¬ 
ρών σε πολλούς και διαφορετικούς κλάδους. 

3) Η ανάπτυξη των ικανοτήτων των αποφοίτων και 
των στελεχών στο να οριοθετούν και να αξιολογούν 
τις σύγχρονες οικονομικές ανάγκες με διεπιστημονική 
προσέγγιση, αξιοποιώντας στο έπακρο τις υφιστάμενες 
γνώσεις και εμπειρίες. 

Επίσης, στόχος του είναι να προσφέρει τη μοναδική 
ευκαιρία στους αποφοίτους και τα στελέχη επιχειρήσε¬ 
ων και σε όσους ενδιαφέρονται να απασχοληθούν στο 
δημόσιο ή ιδιωτικό τομέα ή να εντρυφήσουν περαιτέρω 
στην εν λόγω γνώση επιδιώκοντας διδακτορικό τίτλο 
σπουδών. 

Άρθρο 3 

Μεταπτυχιακοί Τίτλοι 

Το ΔΠΜΣ απονέμει Δίπλωμα Μεταπτυχιακών Σπουδών 
(Δ.Μ.Σ.) στη «Βιοοικονομία» (Μβϊϊθγ ίη Βίοθεοποιπίεδ). 

Άρθρο 4 

Κατηγορίες Πτυχιούχων 

Στο ΔΠΜΣ γίνονται δεκτοί κάτοχοι τίτλου πρώτου κύ¬ 
κλου σπουδών Α.Ε.Ι. της ημεδαπής ή ομοταγών ιδρυ¬ 
μάτων της αλλοδαπής σύμφωνα με τις διατάξεις του 
άρθρου 34 του ν. 4485/2017. 

Άρθρο 5 

Χρονική διάρκεια 

Η χρονική διάρκεια σπουδών για την απονομή του 
Διπλώματος Μεταπτυχιακών Σπουδών ορίζεται σε τρία 
(3) εξάμηνα για το πρόγραμμα πλήρους φοίτησης και 
σε ένα (1) επιπλέον εξάμηνο για το πρόγραμμα μερικής 
φοίτησης. 

Άρθρο 6 

Πρόγραμμα μαθημάτων 

Το Διιδρυματικό Πρόγραμμα Μεταπτυχιακών Σπουδών αποτελείται από τρία εξάμηνα και από διδασκόμενα 
μαθήματα τα οποία είναι εξαμηνιαία και κάθε κύκλος σπουδών που οδηγεί σε Δ.Μ.Σ. περιλαμβάνει διδακτική 
απασχόληση (θεωρία, φροντιστηριακές ασκήσεις) καθώς και ερευνητική απασχόληση και ασκήσεις. Η γλώσσα 
διδασκαλίας ορίζεται η ελληνική ή η αγγλική. 

Οι μεταπτυχιακοί φοιτητές πρέπει να παρακολουθήσουν και να εξεταστούν επιτυχώς σε έξι (6) υποχρεωτικά 
μαθήματα και σε τρία (3) μαθήματα επιλογής, καθώς και να εκπονήσουν τη μεταπτυχιακή διπλωματική εργασία. Η 
γλώσσα της διπλωματικής εργασίας ορίζεται η ελληνική. Το σύνολο των πιστωτικών μονάδων για την απόκτηση 
του Δ.Μ.Σ. ανέρχεται σε 90 πιστωτικές μονάδες. 

Τα μαθήματα και η κατανομή τους ανά εξάμηνο, παρουσιάζονται ενδεικτικά στον ακόλουθο πίνακα. 


Α/Α 

Α' Εξάμηνο 

Υ/Ε 

Πιστωτικές 

Μονάδες 

1 . 

Τα Οικονομικά της Καινοτομίας και της Βιώσιμης Ανάπτυξης 

Υ 

7,5 

2. 

Χρηματοοικονομική Ανάλυση και Διαχείριση Κινδύνου 

Υ 

7,5 

3. 

Βιολογικοί Παραγωγικοί Συντελεστές και Βιοπροϊόντα 

Υ 

7,5 

4. 

Βιομηχανική Βιοτεχνολογία 

Υ 

7,5 


Σύνολο Πιστωτικών Μονάδων 


30 


ΒΈξάμηνο 



1 . 

Διοίκηση και Διεθνοποίηση Βιοτεχνολογικών Επιχειρήσεων 

Υ 

7,5 

2. 

Ειδικά Θέματα Βιοοικονομίας 

Υ 

7,5 

3. 

Μάθημα Επιλογής 

Ε 

7,5 

4. 

Μάθημα Επιλογής 

Ε 

7,5 


Σύνολο Πιστωτικών Μονάδων 


30 


Μαθήματα Επιλογής Β' Εξαμήνου 



1 . 

Αναζήτηση Επιχειρηματικών Κεφαλαίων και Διαχείριση Αποθεμά¬ 
των στις Βιοτεχνολογικές Επιχειρήσεις 

Ε 

7,5 

2. 

Διαχείριση Ανανεώσιμων Πηγών Ενέργειας και Αποβλήτων 

Ε 

7,5 

3. 

Βιοποικιλότητα και Οικονομικός Πλούτος 

Ε 

7,5 

4. 

Έρευνα, Ανάπτυξη και Πράξη του Επιχειρείν 

Ε 

7,5 


Γ' Εξάμηνο 



1 . 

Μάθημα Επιλογής 

Ε 

7,5 


Εκπόνηση μεταπτυχιακής διπλωματικής εργασίας 


22,5 


Σύνολο Πιστωτικών Μονάδων 


30 


Μαθήματα Επιλογής Γ' Εξαμήνου 



1 . 

Θεσμικό Πλαίσιο και Διεθνείς Στρατηγικές για τη Βιοοικονομία 

Ε 

7,5 

2. 

Σύγχρονες Τάσεις στη Βιοτεχνολογία 

Ε 

7,5 


Γενικό Σύνολο Πιστωτικών Μονάδων 


90 


Η τροποποίηση του προγράμματος μαθημάτων και η ανακατανομή των μαθημάτων τόσο μεταξύ των εξαμήνων 
όσο και στα επιπλέον εξάμηνα σπουδών του προγράμματος μερικής φοίτησης, μπορεί να γίνει με αποφάσεις των 
αρμοδίων οργάνων και θα περιλαμβάνονται στον Κανονισμό Μεταπτυχιακών Σπουδών. 

Άρθρο 7 

Αριθμός εισακτέων 

Ο αριθμός των εισακτέων στο ΔΠΜΣ ορίζεται κατ'ανώτατο όριο σε πενήντα (50) άτομα κατ'έτος. 

Άρθρο 8 

Προσωπικό 

Στο ΔΠΜΣ θα απασχοληθούν μέλη Δ.Ε.Π. και Ε.Ε.Π., Ε.ΔΙ.Π. και Ε.Τ.Ε.Π. ή αφυπηρετήσαντα μέλη Δ.Ε.Π. των συ- 
νεργαζόμενων Τμημάτων ή διδάσκοντες σύμφωνα με το π.δ. 407/1980 (ΑΊ 12) ή την παρ. 7 του άρθρου 29 του 
ν. 4009/2011., μέλη Δ.Ε.Π. άλλων Τμημάτων των ίδιων Α.Ε.Ι ή άλλων Α.Ε.Ι ή ερευνητών από ερευνητικά κέντρα της 
ημεδαπής, όπως επίσης καταξιωμένοι επιστήμονεςτης αλλοδαπής που έχουν θέση ή προσόντα καθηγητή ή ερευνητή 
σε ερευνητικό κέντρο, καλλιτέχνες ή επιστήμονες αναγνωρισμένου κύρους με εξειδικευμένες γνώσεις ή σχετική 
εμπειρία στο γνωστικό αντικείμενο του ΔΠΜΣ, για την κάλυψη εκπαιδευτικών αναγκών του ΔΠΜΣ σύμφωνα με τις 
διατάξεις του άρθρου 36 του ν. 4485/2017. 

Άρθρο 9 

Υλικοτεχνική Υποδομή 

Για τη λειτουργία του ΔΠΜΣ θα χρησιμοποιηθεί μέρος της υλικοτεχνικής υποδομής (π.χ. αίθουσες διδασκαλίας, 
βιβλιοθήκη, εργαστήρια κ.λπ.) του Πανεπιστημίου Πειραιώς και του Τμήματος Οικονομικής Επιστήμης καθώς και 
του Εθνικού και Καποδιστριακού Πανεπιστημίου Αθηνών και τουΤμήματος Βιολογίας. 

Άρθρο 10 

Διάρκεια Αειτουργίας 

Το ΔΠΜΣ θα λειτουργήσει για δέκα (10) έτη μέχρι και το ακαδημαϊκό έτος 2027-2028. 

Άρθρο 11 

Χρηματοδότηση - Κόστος Αειτουργίας 

Σύμφωνα με το άρθρο 37 του ν. 4485/2017 το 70% του ετήσιου κόστους λειτουργίας του ΔΠΜΣ που αφορά στις 
λειτουργικές δαπάνες εκτιμάται ενδεικτικά στο ποσό των 124.950€ και αναλύεται σε κατηγορίες δαπανών ως εξής: 


Κατηγορίες Αειτουργικών Εξόδων 

Ποσό σε€ 

Δαπάνες εξοπλισμού και Δαπάνες λογισμικού 

8.310 

Δαπάνες χορήγησης υποτροφιών σε μεταπτυχιακούς φοιτητές 

8.000 

Δαπάνες αναλωσίμων 

4.000 

Δαπάνες Μετακινήσεων Διδασκόντων του Π.Μ.Σ. 

10.000 

Δαπάνες Μετακινήσεων φοιτητών του Π.Μ.Σ. για εκπαιδευτικούς σκοπούς 

12.000 

Αμοιβές διδασκαλίας τακτικού προσωπικού του Α.Ε.Ι. 

35.640 

Αμοιβές έκτακτου διδακτικού προσωπικού των Α.Ε.Ι. που 
συμμετέχουν στην οργάνωση του Π.Μ.Σ., 

5.000 

Αμοιβές διδασκαλίας εξωτερικών συνεργατών από την ημεδαπή 
ή την αλλοδαπή (παρ. 5 άρθρο 36 ν. 4485/2017) 

16.000 

Αμοιβές διοικητικής και τεχνικής υποστήριξης 

14.000 

Λοιπές δαπάνες (έξοδα δημοσιότητας, προβολής, αγοράς 
εκπαιδευτικού υλικού, οργάνωσης συνεδρίου, δαπάνες εργασιών πεδίου 

12.000 

ΣΥΝΟΛΟ ΕΞΟΔΩΝ 

124.950 


Το 30% του ετησίου κόστους λειτουργίας του ΔΠΜΣ αφορά στην κάλυψη λειτουργικών εξόδων του Ιδρύματος 
και εκτιμάται ενδεικτικά στο ποσό των 53.550 €. 

Το κόστος λειτουργίας του ΔΠΜΣ «Βιοοικονομία» θα καλύπτεται από τα τέλη φοίτησης των μεταπτυχιακών φοι¬ 
τητών τα οποία ανέρχονται σε € 5.100 καθώς και άλλες πηγές όπως δωρεές, χορηγίες κ.λπ. 

Άρθρο 12 

Μεταβατικές διατάξεις 

Οι φοιτητές που εισήχθησαν το ακαδημαϊκό έτος 2017-2018 θα περατώσουν τις σπουδές τους σύμφωνα με τις 
διατάξεις της προηγούμενης απόφασης. 

Οσα θέματα δε ρυθμίζονται στην παρούσα απόφαση, θα ρυθμίζονται από τον Κανονισμό Μεταπτυχιακών Σπου¬ 
δών καθώς και από τα αρμόδια όργανα σύμφωνα με την ισχύουσα νομοθεσία. 
















Τεύχος Β' 2934/20.07.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


37159 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 27 Ιουνίου 2018 
Ο Πρύτανης 
ΑΓΓΕΛΟΣ ΚΟΤΙΟΣ 


Αριθμ. 13512 _ (2) 

Ίδρυση Μονάδας «Παθολογίας Μαστού» στην 
Κλινική Μαιευτικής και Γυναικολογίας του Χει¬ 
ρουργικού Τομέα του Τμήματος Ιατρικής της 
Σχολής Επιστημών Υγείας του Πανεπιστημίου 
Ιωαννίνων και έγκριση του Εσωτερικού της Κα¬ 
νονισμού Λειτουργίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

1. Τις διατάξεις του άρθρου 7 παρ. 5 του ν. 1268/1982 
«Δομή και λειτουργία των Ανωτάτων Εκπαιδευτικών 
Ιδρυμάτων» (Α'/87), όπως η τελευταία αυτή διάταξη 
τροποποιήθηκε με το άρθρο 48 παρ. 2 του ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α'/173), του ν. 4009/2011 και ειδικότερα του 
άρθρου 80 παραγρ. 22(α) «Δομή, λειτουργία, διασφάλι¬ 
ση της ποιότητας των σπουδών και διεθνοποίηση των 
Ανώτατων Εκπαιδευτικών Ιδρυμάτων» και της παρ. 24 
του άρθρου 80 του ν. 4009/2011 όπως προστέθηκε με 
το άρθρο 96 του ν. 4310/2014 και αντικαταστάθηκε με 
το άρθρο 60 του ν. 4386/2016 καθώς και του άρθρου 28 
του ν. 4485/2017 (ΦΕΚ 114/4-8-2017). 

2. Τις διατάξεις του άρθρου 4 παρ. 1 εδ. Γ και του άρ¬ 
θρου 28 παρ. 22 του ν. 2083/1992 «Εκσυγχρονισμός της 
Ανώτατης Εκπαίδευσης» (Α7159). 

3. Τις διατάξεις του άρθρου 22 παρ. 3 του ν. 2362/1995, 
«Περί Δημοσίου Λογιστικού, ελέγχου δαπανών του Κρά¬ 
τους και άλλες διατάξεις» (Α7247). 

4. Τις διατάξεις του άρθρου 15, παρ. 15 του ν. 4485/ 
2017. 

5. Τις διατάξειςτου άρθρου 80, παρ. 24 του ν. 4009/2011 
όπως προστέθηκε με το άρθρο 96 του ν. 4310/2014 και 
αντικαταστάθηκε με το άρθρο 60 του ν. 4386/2016. 

6. Τις διατάξειςτου π.δ. 505/78 (Ίδρυση έδρας Μαιευ¬ 
τικής και Γυναικολογίας στην Ιατρική Σχολή του Πανεπι¬ 
στημίου Ιωαννίνων). 

7. Την υπουργική απόφαση αριθ. Α3β/οικ. 12800 (ΦΕΚ 
635/89 - Εγκατάσταση και λειτουργία Πανεπιστημιακών 
κλινικών, εργαστηρίων και ειδικών μονάδωντουΤμήμα- 
τος Ιατρικήςτου Πανεπιστημίου Ιωαννίνων στο Περιφε¬ 
ρειακό Πανεπιστημιακό Γενικό Νοσοκομείο Ιωαννίνων). 

8. Τις διατάξειςτου π.δ. 262/98 (Ίδρυση και καθορισμός 
του εσωτερικού κανονισμού κλινικών και εργαστηρίων 
της Ιατρικής Σχολής του Πανεπιστημίου Ιωαννίνων). 

9. Τη γνώμη της Συνέλευσης του Χειρουργικού Τομέα 
του Τμήματος Ιατρικής (συν. αριθμ. 6/22-2-2018) που 
αφορά στην έγκριση ίδρυσης της «Μονάδας Παθολογίας 
Μαστού» στην Κλινική Μαιευτικής και Γυναικολογίας του 
Χειρουργικού Τομέα του Τμήματος Ιατρικής. 


10. Τη γνώμη της Συνέλευσης του Τμήματος Ιατρι¬ 
κής του Πανεπιστημίου Ιωαννίνων (συν. αριθμ. 846α/ 
27-3-2018) που αφορά στην έγκριση ίδρυσης της Μονά¬ 
δας «Παθολογίας Μαστού» στην Κλινική Μαιευτικής και 
Γυναικολογίας του Χειρουργικού Τομέα του Τμήματος 
Ιατρικής. 

11. Την απόφαση της Συγκλήτου του Πανεπιστημίου 
Ιωαννίνων (συν. αριθμ. 1048/7/24-5-2018). 

12. Ότι δεν έχει εκδοθεί μέχρι σήμερα ο Οργανισμός 
του Πανεπιστημίου Ιωαννίνων. 

13. Το γεγονός ότι η νέα Μονάδα που ιδρύεται με την 
παρούσα Πρυτανική Πράξη θαλειτουργεί αποκλειστικά 
με ιδίους πόρους και δεν θα βαρύνει τον τακτικό προϋ¬ 
πολογισμό ή την κρατική επιχορήγηση του Ιδρύματος, 
αποφασίζει: 

Άρθρο 1 
Ίδρυση 

Την ίδρυση της Μονάδας «Παθολογίας Μαστού» που 
θα λειτουργεί ως μονάδα της Κλινικής Μαιευτικής και 
Γυναικολογίας του Χειρουργικού Τομέα στο Τμήμα Ια¬ 
τρικής της Σχολής Επιστημών Υγείας του Πανεπιστημί¬ 
ου Ιωαννίνων και η οποία θα εξυπηρετεί διδακτικές και 
ερευνητικές ανάγκες στο επιστημονικό αντικείμενο της 
Παθολογίας Μαστού στη Μαιευτική και Γυναικολογία. 

Η μονάδα εντάσσεται στην Κλινική Μαιευτικής και Γυ¬ 
ναικολογίας του Χειρουργικού Τομέα και περιλαμβάνει 
τις εξής υπομονάδες: α) Πρόληψης καρκίνου του μαστού, 
β) Χειρουργικής αντιμετώπισης και πλαστικής αποκα¬ 
τάστασης παθήσεων του μαστού γ) Παρακολούθησης 
ασθενών με καρκίνο του μαστού, δ) Ψυχο-ογκολογίας, 
ε) Μητρικού Θηλασμού και στ) Εργαστηριακής έρευνας 
του καρκίνου του μαστού. 

Άρθρο 2 
Αποστολή 

Η μονάδα έχει ως αποστολή: 

α) την κάλυψη των διδακτικών και ερευνητικών ανα¬ 
γκών σε προπτυχιακό και μεταπτυχιακό επίπεδο του 
τμήματος Ιατρικής σε θέματα που εμπίπτουν στα αντι¬ 
κείμενα δραστηριότητας του εργαστηρίου, όπως αυτά 
προσδιορίζονται στο άρθρο 1 του παρόντος. 

β) τη διενέργεια επιστημονικής έρευνας (στο αντικεί¬ 
μενο της Παθολογίας του Μαστού) 

γ) την οργάνωση τοπικών και εθνικών συνεδρίων, συ¬ 
μποσίων, σεμιναρίων, διαλέξεων. 

Άρθρο 3 
Προσωπικό 

Η μονάδα στελεχώνεται από καθηγητές (μέλη ΔΕΠ) της 
Κλινικής Μαιευτικής και Γυναικολογίας του Τμήματος Ια¬ 
τρικής, που η ειδικότητα τους σχετίζεται με τα γνωστικά 
αντικείμενα της μονάδας, από μέλη του Ειδικού Τεχνικού 
Εργαστηριακού Προσωπικού (ΕΤΕΠ),του Ειδικού Διδακτι¬ 
κού Προσωπικού (ΕΔΙΠ), καθώς και από μέλη του λοιπού 
επιστημονικού προσωπικού που τοποθετείται στην κλινική 
με τη διαδικασία του άρθρου 4 παρ. 1 δ του ν. 2083/1992, 
καθώς και από διοικητικό προσωπικό που τοποθετείται 
σύμφωνα με το άρθρο 13 παρ. 3β του ν. 2817/2000. 

Άρθρο 4 

Διοίκηση-Αρμοδιότητες 

Η μονάδα διευθύνεται από τον εκάστοτε διευθυντή 
της Κλινικής Μαιευτικής και Γυναικολογίας, ο οποίος εί¬ 
ναι καθηγητής (μέλος ΔΕΠ) του Τμήματος Ιατρικής και 
ορίζεται με τη διαδικασία του άρθρου 28, παρ. 22 του 
ν. 2083/1992 και έχει τις αρμοδιότητες που ορίζονται 
στο άρθρο 7 του ν. 1268/1982. 

Άρθρο 5 

Αειτουργία 

1. Η μονάδα λειτουργεί κατά τις εργάσιμες ημέρες και 
ώρες σύμφωνα με τον Κανονισμό του Πανεπιστημίου και 
σε χώρους που παραχωρούνται σε αυτή για την εγκατά¬ 
σταση των οργάνων και του λοιπού τεχνικού εξοπλισμού 
που είναι αναγκαίος για τη διενέργεια των εργαστηρι¬ 
ακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον 
τίτλο της Μονάδας. 

2. Ο διευθυντής της κλινικής ενημερώνεται πριν από 
την διεξαγωγή κάθε εργασίας που γίνεται στη μονάδα, 
στα πλαίσια ερευνητικού προγράμματος ή άλλου έργου, 
που έχει αποφασισθεί από το τμήμα και καθορίζει, μέσα 
στα πλαίσια αποστολής της κλινικής, την προτεραιότητα 
στη χρησιμοποίηση οργάνων και χώρων σε περίπτωση 
που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της μονάδας, τη χρησιμοποίηση οργάνων και 
υλικών που ανήκουν σε αυτή, την παραμονή των εργα¬ 
ζόμενων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλειας 
των εργαζομένων καθώς και στην προστασία των οργά¬ 
νων και εγκαταστάσεων από βλάβες. 

4. Η χρησιμοποίηση ειδικών οργάνων της μονάδας 
επιτρέπεται μόνο στο προσωπικό της κλινικής ή άλλους 
ερευνητές που έχουν ειδική επί των οργάνων αυτών εκ¬ 
παίδευση και εξουσιοδότηση. Κινητά όργανα και σκεύη, 
τα οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίηση τους, στην κατά¬ 
σταση που είχαν παραδοθεί. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες της μονάδας σύμφωνα με την ισχύ- 
ουσα νομοθεσία (άρθρα 18 του ν. 1268/1982 και 5 του 
π.δ. 407/80). 

Άρθρο 6 

Έσοδα 

Τα έσοδα της μονάδας προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

2. Τη διάθεση ερευνητικών ή εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 και την κείμενη νομοθεσία. 


4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς, δημόσιες ή ιδιωτικές 
επιχειρήσεις και νομικά ή φυσικά πρόσωπα. 

5. Τις κληρονομιές, τις δωρεές και της κληροδοσίες 
που καταλείπονται στο Πανεπιστήμιο Ιωαννίνων για τους 
σκοπούς της μονάδας. 

6. Έσοδα από συνέδρια και εκπαιδευτικά/επιμορφω- 
τικά σεμινάρια. 

7. Από κάθε άλλη νόμιμη πηγή 

Άρθρο 7 

Τηρούμενα βιβλία 

Με απόφαση του διευθυντή της Κλινικής Μαιευτικής 
και Γυναικολογίας μπορεί να τηρούνται βιβλία ή στοι¬ 
χεία που κρίνονται απαραίτητα για τη λειτουργία της 
μονάδας. 

Άρθρο 8 
Έναρξη Ισχύος 

Η ισχύς της παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Εσωτερικός κανονισμός 

Μονάδας "Παθολογίας Μαστού" 

στην Κλινική Μαιευτικής και Γυναικολογίας 

του Χειρουργικού Τομέα του Τμήματος Ιατρικής 

της Σχολής Επιστημών Υγείας 

του Πανεπιστημίου Ιωαννίνων 

Η Μονάδα θα λειτουργεί ως μονάδα της Μαιευτι- 
κής-Γυναικολογικής Κλινικής του Χειρουργικού Τομέα 
στο Τμήμα Ιατρικής της Σχολής Επιστημών Υγείας του 
Πανεπιστημίου Ιωαννίνων και θα εξυπηρετεί κλινικές, 
εκπαιδευτικές/διδακτικές και ερευνητικές ανάγκες στο 
επιστημονικό αντικείμενο της Παθολογίας Μαστού. Η 
Μονάδα εντάσσεται στην Μαιευτικής-Γυναικολογικής 
Κλινική του Χειρουργικού Τομέα. 

Υπόβαθρο, Σκοπός και Αντικείμενα Εργασίας με Πα¬ 
ραδοτέα 

Ο καρκίνος του μαστού είναι ο συχνότερος καρκίνος 
στις γυναίκες. Υπολογίζεται ότι μια στις οκτώ γυναίκες 
θα αναπτύξει καρκίνο μαστού κατά τη διάρκεια της ζωής 
της. Είναι λοιπόν εύλογο ότι η φροντίδα του μαστού 
όπως προκύπτει από τις ογκολογικές ανάγκες είναι ένα 
φορτίο εργασίας που απαιτεί οργανωμένες δομές πρό¬ 
ληψης, αντιμετώπισης και αποκατάστασης. Η πρόληψη 
αφορά την παρακολούθηση γυναικών κατά τις οδηγίες 
των αντιστοίχως ευρωπαϊκών επιστημονικών εταιρει¬ 
ών με στόχο την έγκαιρη διάγνωση του καρκίνου του 
μαστού, επιτυγχάνοντας έτσι υψηλό ποσοστό ίασης και 
αντιστοίχως υψηλή ποιότητα ζωής. 

Η πρόληψη περιλαμβάνει απεικονιστικό έλεγχο που 
προηγείται της κλινικής εξέτασης και της ερμηνείας των 
απεικονιστικών ευρημάτων προκειμένου να επιλεγούν 
οι υποψήφιες για έγκαιρη περαιτέρω διαγνωστική πα¬ 
ρέμβαση (βιοπτικού χαρακτήρα). Πέραν του κλινικού 
προσανατολισμού, η πρόληψη απαιτεί την εξωστρέφεια 
των μονάδων υγείας προς την κοινότητα με την οργά¬ 
νωση προγραμμάτων αγωγής υγείας, με άμεσο αντικει¬ 
μενικό σκοπό την αύξηση του ποσοστού κάλυψης του 
πληθυσμού και την ενίσχυση της συμμόρφωσης στα 
προγράμματα πρόληψης. 

Η αντιμετώπιση αφορά κατεξοχήν την χειρουργική 
εξαίρεση του πρωτοπαθούς όγκου εξασφαλίζοντας κατά 
το δυνατό τοπικο-περιοχικό καθαρισμό της νόσου, και εν 
συνεχεία τη επικουρική θεραπεία (χημειοθεραπεία, ορ¬ 
μονοθεραπεία, ακτινοθεραπεία) προς ελαχιστοποίηση 
μιας πιθανότητας συστηματικής διασποράς. 

Στο πλαίσιο της αποκατάστασης, οι μονάδες υγείας 
καλούνται να συνδράμουν αφενός στην αισθητική απο¬ 
κατάσταση της χειρουργικής παρέμβασης (ογκοπλαστι- 
κή χειρουργική), όσο και στην ψυχολογική υποστήριξη 
των ασθενών με καρκίνο του μαστού (ψυχο-ογκολογία). 
Τόσο η πρόληψη όσο και η αντιμετώπιση-αποκατάστα- 
ση, απαιτούν την ανάπτυξη δομών που υποστηρίζουν 
την κλινική έρευνα σε επίπεδο αυτοελέγχου (3υόίΐ) και 
μελέτης νεωτεριστικών παρεμβάσεων. Ο στόχος είναι 
η βέλτιστη προσφορά υγείας με τις πλέον σύγχρονες 
θεραπευτικές μεθόδους. Επιπλέον η ανάπτυξη μετα¬ 
φραστικής έρευνας και η διεξαγωγή κλινικών δοκιμών 
είναι σημαντικές για την αξιολόγηση και έγκριση νέων 
θεραπειών, οι οποίες είναι απαραίτητες στον καρκίνο, 
και για την εύρεση βιοδεικτών ώστε ο κατάλληλος ασθε¬ 
νής να λαμβάνει την κατάλληλη θεραπεία. Ταυτόχρονα, 
η μεταφραστική και κλινική έρευνα στην παθολογία 
του μαστού αποτελεί φορέα επιστημονικής αριστείας, 
ακαδημαϊκής έρευνας και ωφέλιμης κοινωνικής και οι¬ 
κονομικής δραστηριότητας, ενώ παρέχει σε ασθενείς 
και ασφαλιστικά ταμεία καινοτόμες θεραπείες δωρεάν. 
Πέραν του καρκίνου του μαστού, η καλοήθης παθολογία 
αποτελεί συχνή αιτία προσέλευσης σε μονάδες υγείας. 
Ιδιαιτέρως στην ευαίσθητη περίοδο της λοχείας, ο θη- 
λαζόμενος μαστός αποτελεί ιδιαίτερη πρόκληση για την 
αντιμετώπιση των απαιτήσεων της λεχωίδος και των πι¬ 
θανών προβλημάτων που ανακύπτουν. 

Ο άρτιος συντονισμός δραστηριοτήτων κλινικής και 
μεταφραστικής έρευνας απαιτεί την ύπαρξη υποδομής, 
τεχνογνωσίας, προσωπικού σε ένα υποστηρικτικό και 
λειτουργικό περιβάλλον, γεγονός που καθιστά επιτακτι¬ 
κή την ίδρυση της Μονάδας στην Μαιευτική-Γυναικολο- 
γική Κλινική. 

Η Μονάδα έχει ως Σκοπό: 

α) την ανάπτυξη και διεξαγωγή εγκεκριμένων κλινικών 
δοκιμών για πρόσβαση σε καινοτόμες θεραπείες και την 
εκπαίδευση προ- και μεταπτυχιακών επιστημόνων στο 
πεδίο αυτό, 

β) την ανάπτυξη και διεξαγωγή πρωτοκόλλων μετα¬ 
φραστικής έρευνας στην ογκολογία του μαστού και την 
εκπαίδευση προ και μεταπτυχιακών επιστημόνων στο 
πεδίο αυτό, 

γ) την ανάπτυξη και διεξαγωγή μετα-αναλύσεων στην 
ογκολογία του μαστού και εκπαίδευση προ και μεταπτυ¬ 
χιακών επιστημόνων στο πεδίο, 
δ) την ανάπτυξη της ψυχο-ογκολογίας σε περιπτώσεις 
καρκίνου του μαστού 
ε) την ενίσχυση του μητρικού θηλασμού 
στ) την εξωστρεφή ανάπτυξη προγραμμάτων πρόλη¬ 
ψης του καρκίνου του μαστού στην κοινότητα 
ζ) την ανάπτυξη εθνικών και διεθνών συνεργασιών. 
Οι Σκοποί αυτοί θα επιτευχθούν με την ανάπτυξη και 
δραστηριοποίηση στα ακόλουθα Αντικείμενα Εργασίας 
της Μονάδας: 


ΑΕΙ. Σχεδιασμός, έγκριση και διεξαγωγή κλινικών δο¬ 
κιμών καινοτόμων θεραπειών σε ασθενείς με ιστολογική 
ή κυτταρολογική διάγνωση νεοπλασίας και εκπαίδευση 
προ- και μεταπτυχιακών επιστημόνων στο πεδίο αυτό. 
Οι κλινικές δοκιμές θα είναι 

- Φάσεως I: Διεξάγονται προοπτικά σε ασθενείς με αν¬ 
θεκτικούς όγκους για την μελέτη της φαρμακοκινητικής, 
φαρμακοδυναμικής, τοξικότητας, μέγιστης ανεκτής δό¬ 
σης ή βέλτιστης βιολογικής δόσης και προκαταρκτικών 
δεδομένων αποτελεσματικότητας νέων αντινεοπλασμα- 
τικών θεραπειών. 

- Φάσεως II, III: Διεξάγονται προοπτικά σε ασθενείς 
με συγκεκριμένους τύπους όγκων για την μελέτη της 
αποτελεσματικότητας, ασφάλειας και βιοδεικτών νέων 
θεραπειών και σύγκριση τους με τις εγκεκριμένες στά- 
νταρ θεραπείες. 

- Φάσεως IV: Διεξάγονται προοπτικά σε ασθενείς με 
συγκεκριμένους τύπους όγκων για την μελέτη της απο¬ 
τελεσματικότητας, ασφάλειας εγκεκριμένων στάνταρ 
θεραπειών. 

- Παρατηρησιακές μελέτες: Διεξάγονται αναδρομικά 
ή προοπτικά σε βάσεις δεδομένων ή πληθυσμούς ασθε¬ 
νών χωρίς παρέμβαση για την μελέτη υποθέσεων προ- 
γνωστικών/προβλεπτικών παραγόντων ή βιοδεικτών. 

ΑΕ2. Σχεδιασμός και διεξαγωγή πρωτοκόλλων μετα¬ 
φραστικής έρευνας για την μελέτη υποθέσεων της κλι¬ 
νικής χρησιμότητας και της προγνωστικής/προβλεπτι- 
κής σημασίας των αντινεοπλασματικών θεραπευτικών 
προσεγγίσεων και βιοδεικτών, καθώς και εκπαίδευση 
προ- και μεταπτυχιακών επιστημόνων στο πεδίο αυτό. 

Τα πρωτόκολλα μεταφραστικής έρευνας αναπτύσ¬ 
σονται με επιστημονικές συνεργασίες μεταξύ κλινικών 
διαφόρων ειδικοτήτων και βασικών επιστημόνων εντός 
του Πανεπιστημίου Ιωαννίνων αλλά και σε συνεργασία 
με άλλα Πανεπιστήμια, νοσοκομεία ή ερευνητικά ιδρύ¬ 
ματα της ημεδαπής ή/και της αλλοδαπής. 

Η εκπόνηση Διδακτορικών Διατριβών εμπίπτει στην 
ερευνητική και εκπαιδευτική αποστολή του αντικειμένου 
εργασίας. 

Η ανάπτυξη των πρωτοκόλλων μεταφραστικής έρευ¬ 
νας απαιτεί την ύπαρξη και ώσμωση βιολογικού υλικού, 
τεχνογνωσίας, υποδομής/εξοπλισμού και αναλωσίμων. 

ΑΕ3. Σχεδιασμός και εφαρμογή μετα-αναλύσεων στην 
ογκολογία του μαστού, και εκπαίδευση προ- και μετα¬ 
πτυχιακών επιστημόνων στο πεδίο αυτό. 

Η τεχνική της μετα-ανάλυσης εφαρμόζει συνδυασμένη 
ανάλυση δεδομένων από ομοιογενείς κλινικές δοκιμές 
με τους ίδιους σκοπούς/καταληκτικά σημεία ώστε να 
απαντηθεί το πρωτογενές ερώτημα σε μεγάλο πληθυσμό 
ασθενών με υψηλή στατιστική βεβαιότητα. Δεν απαιτεί 
χρονοβόρα και δαπανηρή διεξαγωγή κλινικών δοκιμών 
αλλά μόνο προσεκτική στατιστική ανάλυση δεδομένων 
από κλινικές δοκιμές που έχουν ήδη γίνει. 

Το αντικείμενο εργασίας περιλαμβάνει και την εκ¬ 
παίδευση ερευνητών στις τεχνικές και μεθόδους μετα- 
αναλύσεων, ώστε να δημιουργηθεί ένας ικανός πυρήνας 
τεχνογνωσίας, καθώς και την έρευνα για την ανακάλυψη 
νέων μεθόδων μετα-αναλύσεων. 

Η εκπόνηση Διδακτορικών Διατριβών εμπίπτει στην 
ερευνητική και εκπαιδευτική αποστολή του αντικειμένου 
εργασίας. 

Τα ανωτέρω θα υποστηριχθούν από επιστήμονες της 
Μονάδας σε συνεργασία με κλινικούς ιατρούς διαφόρων 
ειδικοτήτων και βασικούς επιστήμονες εντός του Πανε¬ 
πιστημίου Ιωαννίνων αλλά και σε συνεργασία με άλλα 
Πανεπιστήμια, νοσοκομεία ή ερευνητικά ιδρύματα της 
ημεδαπής ή/και της αλλοδαπής. 

ΑΕ4. Ανάπτυξη της ψυχο-ογκολογίας. Πρόκειται για 
ιδιαίτερο κλάδο στην μεσόφαση της ψυχολογίας και της 
ογκολογίας του μαστού. Στόχος είναι η ενσωμάτωση εκ¬ 
παιδευμένου προσωπικού που μπορεί να χειρίζεται τα 
ψυχικά προβλήματα που προκύπτουν από την εμπλοκή 
με τη νόσο. Επιπλέον το προσωπικό αυτό θα αποτελέσει 
τον πυρήνα εκπαίδευσης του προσωπικού της Κλινικής 
στο χειρισμό των προβλημάτων. 

ΑΕ5. Η ενίσχυση του μητρικού θηλασμού. Ο μητρικός 
θηλασμός είναι δεδομένο ότι συμβάλλει στην ανάπτυξη 
του νεογνού. Στόχος της μονάδας είναι η πολύπλευρη 
ενίσχυση και υποστήριξη της λεχωίδος προκειμένου 
αυτή απρόσκοπτα να θηλάσει το νεογνό της. Στο πλαίσιο 
αυτό σχεδιάζονται δράσεις ενημέρωση ςκαι εκπαίδευ¬ 
σης του προσωπικού, λοιπών επαγγελαματιών υγείας 
και του κοινού. 

ΑΕ6. Ανάπτυξη προγραμμάτων πρόληψης του καρκί¬ 
νου του μαστού στην κοινότητα. 

Ο σκοπός της δράσης αυτής είναι η εξωστρέφεια της 
μονάδας προς την κοινότητα. Σκοπός είναι η ενημέρω¬ 
ση των επαγγελατιών υγείας και του κοινού σε θέματα 
πρόληψηςτου καρκίνουτου μαστού. Επιπλέον η δράση 
περιλαμβάνει συνεχή καταγραφή της ευαισθητοποίησης 
του κοινού και της ανταπόκρισης στις δραστηριότητες 
της μονάδας προκειμένου να επιτευχθεί ο μέγιστος βαθ¬ 
μός αλληλεπίδρασης. 

ΑΕ7. Ανάπτυξη, επέκταση και θεμελίωση συνεργασιών 
με εθνικούς και διεθνείς ακαδημαϊκούς, ερευνητικούς και 
εμπορικούς φορείς. 

Η φύση των κλινικών δοκιμών, της μεταφραστικής 
έρευνας και μετα-αναλύσεων στην ογκολογία απαιτεί 
πολύπλευρη συνεργασία με άλλους ερευνητές και ιδρύ¬ 
ματα εντός και εκτός συνόρων για την ευόδωση τους. 

Η συνεργασία με ακαδημαϊκούς, ερευνητικούς και 
εμπορικούς φορείς εντός και εκτός Ελλάδος θα αναζη¬ 
τηθεί και θεμελιωθεί από την Μονάδα με κριτήρια επι¬ 
λογής, και συγκεκριμένα: 

-Την επιστημονική αριστεία 

-Την διεθνή αυθεντία και αναγνωρισιμότητα 

-Την ύπαρξη τεχνογνωσίας και υποδομής 

-Την πρόσβαση σε βάσεις δεδομένων ή κλινικές δο¬ 
κιμές 

-Την ανταποδοτικότητα, λειτουργική, επιστημονική 
ή οικονομική 

-Την διαφάνεια και νομιμότητα 

Οι δραστηριότητες εκπαίδευσης προ και μεταπτυχια¬ 
κών φοιτητών και επιστημόνων αποτελεί σημαντικό Σκο¬ 
πό της Μονάδας και θα λαμβάνει χώρα σε καθημερινή 
βάση, συνδεδεμένη με όλες τις λειτουργίες της μονάδας 
στα ΑΕ 1 -4, πραγματοποιηθείσα από το προσωπικό της 


μονάδας υπό τον συντονισμό και επίβλεψη του Διευθυ¬ 
ντή της Μαιευτικής-Γυναικολογικής Κλινικής. 

Η αυτο-αξιολόγηση της δραστηριότητας και αποτελε- 
σματικότητας της Μονάδας ως προς την επίτευξη των 
Σκοπών της θα λαμβάνει χώρα κάθε πενταετία από την 
ίδια την Μονάδα με αναθεώρηση και μελέτη των Παρα¬ 
δοτέων, τα οποία θα είναι τα εξής για κάθε Αντικείμενο 
Εργασίας: 

ΠΑΕΙ. Κλινικές Δοκιμές καινοτόμων θεραπειών 

- Αριθμός κλινικών δοκιμών φάσεως I 

- Αριθμός κλινικών δοκιμών φάσεως ΙΙ/ΙΙΙ 

- Αριθμός κλινικών δοκιμών φάσεως IV 

- Αριθμός παρατηρησιακών μελετών 

- Αριθμός συμμετεχόντων ασθενών 

- Ποιότητα διεξαγωγής κλινικής δοκιμής κατά 6ΈΡ 

- Ποιότητα καταγραφής και φύλαξης δεδομένων 

- Πορίσματα επιθεωρήσεων Χορηγών 

- Πορίσματα επιθεωρήσεων Ρυθμιστικών Αρχών (ΕΟΦ, 
ΕΕΔ, ΕΜΑ, ΡϋΑ) 

- Κατάσταση και συντήρηση υποδομής και εξοπλισμού 

- Κατάσταση, στελέχωση, εκπαίδευση και αυτοαξιο- 
λόγηση προσωπικού 

- Οικονομικές κινήσεις ΕΛΚΕ 

- Αξιολόγηση από εκπαιδευόμενους προ- και μεταπτυ¬ 
χιακούς φοιτητές και επιστήμονες 

ΠΑΕ2.3. Μεταφραστική Έρευνα και Μετα-αναλύσεις, 
Συνεργασίες 

- Αριθμός διεξαχθέντων πρωτοκόλλων μεταφραστικής 
έρευνας 

- Αριθμός δημοσιεύσεων με Ιιηρθςΐ ΡθςΐοΓ, ΖΙΡ 

- Αριθμός παρουσιάσεων/ανακοινώσεων σε ελληνικά 
και διεθνή συνέδρια 

- Αριθμός επιστημονικών βραβεύσεων 

- Ποιότητα καταγραφής και φύλαξης δεδομένων 

- Κατάσταση και συντήρηση υποδομής και εξοπλισμού 

- Κατάσταση, στελέχωση, εκπαίδευση και αυτοαξιο- 
λόγηση προσωπικού και συνεργασιών 

- Αξιολόγηση από εκπαιδευόμενους προ- και μεταπτυ¬ 
χιακούς φοιτητές και επιστήμονες 

- Εκπονηθείσες Διδακτορικές Διατριβές 

- Ανάπτυξη νέων τεχνογνωσιών ή χρήση/απόκτηση 
εξοπλισμού 

- Οικονομικές κινήσεις ΕΛΚΕ 

ΠΑ4. Ανάπτυξη ψυχο-ογκολογίας 

- Παροχή υπηρεσιών υγείας στην Κλινική 

- Εκπαίδευση του προσωπικού 

- Σχεδιασμός και υλοποίηση μελετών στο πεδίο 

- Συμμετοχή σε διδακτορικές διατριβές της Κλινικής 

ΠΑ5. Ενίσχυση του μητρικού θηλασμού 

- Οργάνωση ομάδων εργασίας με στόχο την ενημέ¬ 
ρωση του κοινού 

- Οργάνωση υπηρεσίας υποβοήθησης του μητρικού 
θηλασμού στην κοινότητα 

ΠΑ6. Ανάπτυξη προγραμμάτων πρόληψηςτου καρκί¬ 
νου του μαστού στην κοινότητα 

- Οργάνωση ομάδων εργασίας με στόχο την ενημέ¬ 
ρωση του κοινού 

- Ομιλίες σε κοινό 

- Παραγωγή έντυπου υλικού και διαμονή 

- Καταγραφή του επιπέδου ευαισθητοποίησης του 
πληθυσμού στα θέματα του καρκίνου του μαστού 

ΠΑ7. Συμμετοχή σε διεθνείς και ελληνικές επιστημο¬ 
νικές ομάδες 

- Συμμετοχή σε ερευνητικές δραστηριότητες και σε 
χρηματοδοτήσεις ελληνικών και διεθνών ομάδων 

- Συμμετοχή σε εκπαιδευτικές δραστηριότητες ελλη¬ 
νικών και διεθνών ομάδων 

- Διοργάνωση επιστημονικών συνεδρίων, σεμιναρίων 
και άλλων συναντήσεων 

- Βραβεύσεις και διακρίσεις, θεσμικές θέσεις προσω¬ 
πικού σε ελληνικές και διεθνείς επιστημονικές ομάδες 

Για τα ανωτέρω θα χρησιμοποιηθούν τεχνογνωσία του 
προσωπικού και ίδιοι πόροι. 

Προσωπικό και Χώροι, Υποδομή 

Η Μονάδα στελεχώνεται από καθηγητές (μέλη ΔΕΠ) 
της Μαιευτικής-Γυναικολογικής Κλινικής του Τμήματος 
Ιατρικής του Πανεπιστημίου Ιωαννίνων, από Πανεπι¬ 
στημιακούς Υποτρόφους, από μέλη του επιστημονικού, 
νοσηλευτικού και ιατρικού προσωπικού που υπηρετεί 
ή τοποθετείται στην κλινική, καθώς και από διοικητικό 
προσωπικό που τοποθετείται στην κλινική σύμφωνα με 
την κείμενη νομοθεσία. 

Τα καθήκοντα του Προσωπικού περιλαμβάνουν όλες 
τις εργασίες και δραστηριότητες που είναι απαραίτητες 
για την ανάπτυξη των Αντικειμένων Εργασίας της και 
την επίτευξη των Σκοπών της Μονάδας, ανάλογα με την 
επιστημονική κατάρτιση, τις ικανότητες/δεξιοτεχνίες και 
την επαγγελματική διαπίστευση του κάθε μέλους του 
προσωπικού, σύμφωνα με τις νόμιμες διατάξεις. Ο σαφής 
ορισμός και κατανομή, έναρξη ή παύση καθηκόντων 
μελών του προσωπικού για κάθε αντικείμενο εργασίας 
πραγματοποιείται από τον Διευθυντή της Μαιευτικής- 
Γυναικολογικής Κλινικής ή τον νόμιμο αντικαταστάτη 
του. Η επίβλεψη κάθε είδους επιστημονικής, ερευνητι¬ 
κής, κλινικής ή εκπαιδευτικής δραστηριότητας σε κάθε 
αντικείμενο εργασίας λαμβάνει χώρα από τον Διευθυντή 
της Μαιευτικής-Γυναικολογικής Κλινικής ή από οριζό¬ 
μενο από αυτόν μέλη της κλινικής. Όλες οι ανωτέρω 
δραστηριότητες πραγματοποιούνται από τα μέλη του 
προσωπικού της μονάδας εντός ωραρίου εργασίας τους 
όταν αποτελούν εκ του νόμου τμήμα των εργασιακών 
τους καθηκόντων στην υπάρχουσα επαγγελματική τους 
σχέση, και εκτός ωραρίου εργασίας τους όταν δεν πλη- 
ρούται η συνθήκη αυτή. 

Οι χώροι στους οποίους θα αναπτύσσονται οι δρα¬ 
στηριότητες της Μονάδας είναι ίδιοι με τους χώρους 
στους οποίους εδράζεται και αναπτύσσει συνεργασίες 
η Μαιευτική-Γυναικολογική Κλινική του Πανεπιστημίου 
Ιωαννίνων. Συγκεκριμένα, οι δραστηριότητες θα πραγ¬ 
ματοποιούνται στα Εξωτερικά Ιατρεία, την Κλινική και 
τα Γραφεία της Μαιευτικής-Γυναικολογικής Κλινικής στο 
Πανεπιστημιακό Νοσοκομείο Ιωαννίνων όπως και στους 
χώρους των συνεργαζόμενων κλινικών, τμημάτων και 
φορέων του Πανεπιστημίου Ιωαννίνων και του Πανεπι¬ 
στημιακού Νοσοκομείου, καθώς και σε χώρους άλλων 
ελληνικών και διεθνών φορέων. Η λειτουργία, φύλαξη και 
συντήρηση των χώρων αυτών υπόκειται στην ευθύνη και 
στους κανόνες που διέπουν την λειτουργία των φορέων 


όπου εδράζονται οι χώροι, με παράλληλη δυνατότητα 
εξυπηρέτησης των εκτός ωραρίου δραστηριοτήτων 
που πραγματοποιούνται για τα αντικείμενα εργασίας 
της μονάδας. 

Η υποδομή της Μονάδας περιλαμβάνει τον εξοπλισμό 
που έχει καταγραφεί στους ανωτέρω χώρους του Πανε¬ 
πιστημίου και του Πανεπιστημιακού Νοσοκομείου Ιωαν¬ 
νίνων σύμφωνα με τις νόμιμες απογραφές και το οποίο 
ανήκει στους φορείς αυτούς. Επιπρόσθετα, η Μονάδα 
δύναται να αποκτήσει και να εγκαταστήσει κάθε είδους 
εξοπλισμό που είναι απαραίτητος για την λειτουργία της 
και την πραγματοποίηση των αντικειμένων εργασίας 

Διοίκηση-Αρμοδιότητες 

Η Μονάδα διευθύνεται από τον εκάστοτε διευθυντή 
της Μαιευτικής-Γυναικολογικής, ο οποίος είναι καθηγη¬ 
τής (μέλος ΔΕΠ) του Τμήματος Ιατρικής και ορίζεται με 
τη διαδικασία του άρθρου 28, παρ. 22 του ν. 2083/1992 
και έχει τις αρμοδιότητες που ορίζονται στο άρθρο 7 του 
ν. 1268/1982, επί απουσίας του από άλλο μέλος του προ¬ 
σωπικού, ορισθέντα από αυτόν ως αντικαταστάτη του με 
συγκεκριμένη, ορισθείσα από αυτόν, χρονική διάρκεια. 

Η χάραξη και καθορισμός των στρατηγικών κατευ¬ 
θύνσεων και επιλογών της Μονάδας για την αρτιότερη 
επίτευξη των Σκοπών της και πραγμάτωση των αντικει¬ 
μένων εργασίας της λαμβάνει χώρα από τον Διευθυντή 
της Μαιευτικής-Γυναικολογικής Κλινικής. 

Η επιλογή και πρόσληψη μελών του προσωπικού της 
Μονάδας με συγκεκριμένες κατά τον νόμο σχέσεις και 
συνθήκες εργασίας για την αρτιότερη επίτευξη των Σκο¬ 
πών της και πραγμάτωση των αντικειμένων εργασίας της 
αποτελεί ευθύνη και λαμβάνει χώρα από τον Διευθυντή 
της Μαιευτικής-Γυναικολογικής Κλινικής, όπως και η εύ¬ 
ρεση νόμιμων εσόδων για την οικονομική κάλυψη των 
απαραίτητων λειτουργικών δαπανών. 

Ο σαφής ορισμός και κατανομή, έναρξη ή παύση, κα¬ 
θηκόντων και υποχρεώσεων των μελών του προσωπικού 
για κάθε αντικείμενο εργασίας πραγματοποιείται από 
τον Διευθυντή της Μαιευτικής-Γυναικολογικής Κλινικής 
ή τον νόμιμο αντικαταστάτη του. Η επίβλεψη κάθε είδους 
επιστημονικής, ερευνητικής, κλινικής ή εκπαιδευτικής 
δραστηριότητας σε κάθε αντικείμενο εργασίας λαμβάνει 
χώρα από τον Διευθυντή της Μαιευτικής-Γυναικολογικής 
ή από οριζόμενα από αυτόν μέλη της κλινικής. 

Η πρόσληψη προσωπικού και ο τερματισμός της εργα¬ 
σιακής σχέσης κατά τα εκ του νόμου προβλεπόμενα με 
κριτήριο την αρτιότερη επίτευξη των Σκοπών της Μο¬ 
νάδας και πραγμάτωση των αντικειμένων εργασίας της 
αποτελεί ευθύνη και λαμβάνει χώρα από τον Διευθυντή 
της Μαιευτικής-Γυναικολογικής Κλινικής. 

Για την εύρυθμη λειτουργία της Μονάδας και με γνώ¬ 
μονα την αρτιότερη επίτευξη των Σκοπών της και πραγ¬ 
μάτωση των αντικειμένων εργασίας της λαμβάνει χώρα 
άπαξ ετησίως συνάντηση εργασίας όλου του Προσωπι¬ 
κού της μονάδας υπό τον συντονισμό του Διευθυντή 
της Μαιευτικής-Γυναικολογικής Κλινικής με θέμα τον 
απολογισμό του έργου της μονάδας, την περιγραφή 
προβλημάτων και κατάθεση προτάσεων επίλυσης τους, 
την χάραξη στρατηγικής και οριοθέτηση νέων στόχων. Η 
συνάντηση εργασίας έχει γνωμοδοτικό ρόλο και οι στρα- 

τηγικές αποφάσεις αποτελούν ευθύνη και αρμοδιότητα 
του Διευθυντή της Μαιευτικής-Γυναικολογικής Κλινικής. 

Σε όλα τα ανωτέρω καθήκοντα τον Διευθυντή της 
Μαιευτικής-Γυναικολογικής Κλινικής αναπληρώνει επί 
απουσίας του άλλο μέλος του προσωπικού της μονά¬ 
δας, οριζόμενο από τον ίδιο για συγκεκριμένο χρονικό 
διάστημα με γνωστοποίηση προςτοΤμήμα Ιατρικήςτου 
Πανεπιστημίου Ιωαννίνων. 

Λειτουργία 

Η μονάδα λειτουργεί κατά τις εργάσιμες ημέρες και 
ώρες σύμφωνα με τον Κανονισμό του Πανεπιστημίου 
και σε χώρους της Μαιευτικής-Γυναικολογικής Κλινικής 
καθώς και σε τυχόν χώρους παραχωρούνται σε αυτές για 
την εγκατάσταση του εξοπλισμού που είναι αναγκαίος 
για τη διενέργεια των κλινικών και ερευνητικών προ¬ 
γραμμάτων. Στο χώρο εγκατάστασης τοποθετούνται 
πινακίδες με τον τίτλο των Μονάδων. Πραγματοποίηση 
εργασιών πέραν του εργάσιμου ωραρίου δύναται να 
λάβει χώρα με έγκριση του Διευθυντή της Μαιευτικής- 
Γυναικολογικής Κλινικής και συναίνεση του προσωπικού 
εφόσον αυτό κρίνεται ασφαλές και μη παρακωλύον την 
λειτουργία της δομής όπου στεγάζονται οι χώροι. 

Ο διευθυντής της κλινικής ενημερώνεται πριν από την 
διεξαγωγή κάθε εργασίας που γίνεται στη μονάδα, στα 
πλαίσια ερευνητικού προγράμματος ή άλλου έργου, που 
έχει αποφασισθεί από το τμήμα και καθορίζει, μέσα στα 
πλαίσια αποστολής της κλινικής, την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

Ο διευθυντής έχει την ευθύνη για την εν γένει λειτουρ¬ 
γία των μονάδων, τη χρησιμοποίηση οργάνων και υλικών 
που ανήκουν σε αυτή, την παραμονή των εργαζόμενων 
(προσωπικού, φοιτητών, επισκεπτών) στους χώρους 
όπου τηρούνται ειδικοί κανόνες ασφάλειας που αποσκο¬ 
πούν στην προφύλαξη της υγείας και αρτιμέλειας των 
εργαζομένων καθώς και στην προστασία των οργάνων 
και εγκαταστάσεων από βλάβες. 

Η χρησιμοποίηση εξοπλισμού της μονάδας επιτρέπε¬ 
ται μόνο στο προσωπικό της μονάδας ή άλλους ερευνη¬ 
τές που έχουν ειδική εκπαίδευση και εξουσιοδότηση, με 
έγκριση από τον Διευθυντή της Μαιευτικής-Γυναικολο- 
γικής Κλινικής. 

Με εισήγηση του διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε 
τομείς σχετικούς με τις κλινικές, διδακτικές και ερευνη¬ 
τικές δραστηριότητες των μονάδων σύμφωνα με την 
ισχύουσα νομοθεσία (άρθρα 18 του ν. 1268/1982 και 5 
του π.δ. 407/80, άρθρο 29 του ν. 4009/2011, άρθρο 34 
του ν. 4115/2013). 


Πόροι/Εσοδα 

Η λειτουργία της Μονάδας, η επίτευξη των Σκοπών 
της και η πραγματοποίηση των αντικειμένων εργασίας 
της υποστηρίζονται οικονομικά από ίδιους πόρους και 
έσοδα της Μονάδας κατά τους ισχύοντες νόμους. Την ευ¬ 
θύνη για την νόμιμη και εύρυθμη οικονομική λειτουργία 
και υποστήριξη της μονάδας, καθώς και την λήψη απο¬ 
φάσεων επί οικονομικών θεμάτων, φέρει ο Διευθυντής 
της Μαιευτικής-Γυναικολογικής Κλινικής ή ο αντικατα¬ 
στάτης του. Τα έσοδα προέρχονται από: 

Ι.Την εκτέλεση κλινικών ή μεταφραστικών ερευνη¬ 
τικών προγραμμάτων που πραγματοποιούνται για ίδιο 
λογαριασμό ή λογαριασμό τρίτων. 

2. Τη διάθεση ερευνητικών ή εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του π.δ. 159/1984 και την κείμενη νομοθεσία. 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς, δημόσιες ή ιδιωτικές 
επιχειρήσεις και νομικά ή φυσικά πρόσωπα. 

5. Τις κληρονομιές, τις χορηγίες, τις δωρεές και της 
κληροδοσίες που καταλείπονται στο Πανεπιστήμιο Ιω¬ 
αννίνων ή στην Μαιευτική-Γυναικολογική Κλινική από 
διεθνείς οργανισμούς, δημόσιες ή ιδιωτικές επιχειρή¬ 
σεις και νομικά ή φυσικά πρόσωπα για τους σκοπούς 
της μονάδας. 

6. Έσοδα από συνέδρια και εκπαιδευτικά/επιμορφω- 
τικά σεμινάρια. 

7. Την επιτυχή διεκδίκηση χρηματοδοτούμενων εκπαι¬ 
δευτικών ή ερευνητικών προγραμμάτων από διεθνείς 
οργανισμούς, δημόσιες ή ιδιωτικές οργανισμούς/επι- 
χειρήσεις και νομικά ή φυσικά πρόσωπα. 

8. Από κάθε άλλη νόμιμη πηγή 

Τηρούμενα βιβλία 

Με απόφαση του Διευθυντή της Μαιευτικής-Γυναικο- 
λογικής Κλινικής μπορεί να τηρούνται βιβλία ή στοιχεία 
που κρίνονται απαραίτητα για τη εν γένει λειτουργία της 
Μονάδας. Αυτά φυλάσσονται σε ασφαλή χώρο και κατα¬ 
χωρήσεις σε αυτά εκτελεί ο Διευθυντής ή μέλη του προ¬ 
σωπικού της μονάδας μετά από απόφαση του Διευθυντή. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 25 Ιουνίου 2018 
Ο Πρύτανης 
ΓΕΩΡΓΙΟΣ ΚΑΨΑΛΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςΐ 1 "· 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























